  Анжелика Тихонова корреспондент Удмуртиын трос нылпиё семьяосысь 1-11 классъёсын дышетскисьёслы сиён-юонэн бичетъёсты сётъянэз огдырлы дугдытӥзы. Солэсь мугзэ элькунлэн тӧроез Александр Бречалов мерлыко вотэсъёсаз меӵак возьматон дыръя валэктӥз. «Мон туж трос таукаронъёс басьтӥсько со юрттэт понна. Но со вакытэ ик мукет ивортонъёс но вуо – бичетъёслэн ӟечлыксы сярысь, умойгес луысал пӧсь сиён, выль сӥль, чорыг сётыны но мукет со выллем» Александр Бречалов, Удмуртилэн тӧроезСо сяна, дышетскисьёслы чаклам сиён-юонъёсты бадӟым дунын басьтэмын шуыса ивортонъёс вуизы.  Пиналъёслэн тазалыксы вылын табыш поттыны лэзьыны уг быгатӥськы. Кивалтэтлэн тӧроез котькуд школая бичетъёсты басьтонэз эскероз Александр Бречалов, Удмуртилэн тӧроезУлосвыл кивалтӥсьлэн верамезъя, югдурез эскерон понна одӥг-кык арня кулэ луоз. Тодэ вайытом, Удмуртилэн тӧроезлэн косэмезъя 6-тӥ оштолэзьысен трос нылпиё семьяосысь 1-11 классъёсын дышетскись пиналъёслы, озьы ик адямилы быдэ 3 сюрс 300 манетлэсь ӧжыт усись табышен семьяосысь пиналъёслы сиён-юонэн бичет сётъяны кутскизы вал. Сыӵе юрттэтэз элькунысь 38 сюрс 500 пиналъёс басьтыны быгато. Со сяна, 10-тӥ оштолэзьысен юрттэтэз тазалыксыя ӧжыт быгатонлыкъем 10 сюрс 500 пала нылпиослы но сётыны чаклало вал.  Тегъёс: Мерлык Ижкар Удмуртия пиналъёс сиён-юонъёс АлександрБречалов  